αρχοντος δαμοσθενεος μηνος ηρακληου βουλευοντων ταν δευτεραν εξαμηνον αθαμβου του αβρομαχου εμμενιδα του καλλια αντιγενεος του διοδωρου επι τοισδε απεδοτο νικαια καλλια τωι απολλωνι τωι πυθιωι σωμα γυναικειον αι ονομα καλλιοπα το γενος οικογενη τιμας αργυριου μναν τετταρων και ταν τιμαν εχει πασαν καθως επιστευσε καλλιοπα τωι θεωι ταν ωναν εφ ωι τε ελευθερα ειμεν και ανεφαπτος απο παντων τον παντα βιον ποιεουσα ο κα θεληι και αποτρεχουσα οις κα θεληι. βεβαιωτηρες κατα τον νομον τας πολιος σωσιξενος ξενωνος τεισων θευχαριος. ει δε τις απτοιτο καλλιοπας επι καταδουλισμωι βεβαιον παρεχοντων τωι θεωι ταν ωναν ατε αποδομενα νικαια και οι βεβαιωτηρες σωσιξενος και τεισων. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες καλλιοπαν ως ελευθεραν εουσαν αζαμιοι εοντες και ανυποδικοι πασας δικας και ζαμιας. μαρτυροι ο ιερευς του απολλωνος αρχων και ιδιωται τιμοκλης πολυωνος ασανδρος χαριξενος ορθαγορας αριστων ορθαγορα πολεμαρχος χαριξενου τιμοκριτος ξενων σωσιξενου διων επισθενεος.
Phokis — Delphi — 140-100 BC
 140-100 BC